Aarhuus Stifts-Tidende, 1813-10-02
Kiøbenhavns Børs-Efterretninger fra forrige Løverdag lyde saaledes: "Man kan ikke forestille sig hvilken Flauhed der hersker her i Handelen. Specier tilbydes i Mængde for 60 Rdlr. Stykker. Ved en i Gaar over en betydelig Deel Vare afholdt Auktion blev kun den Artikel solgt, nemlig hvid Havannah Sukker, for 20 Rbmk. Pundet, 50 Fade Lysetalg bleve opraabte for 15 Rbd. Lisbundet, og Jngen vilde engang opda10 Rbd. for Lispundet. - Ogsaa Torvepriserne begynde at dele, men ikke i samme Forhold. J Dag kostede en slagtet Gaas 12 Rdlr., Byg 120 Rdlr. Tønden, en Snees Æg 4 Rdlr., gule Ærter 98 Rdlr. Tdn. Ligesaa ere Aviserne opfyldte med Anmeldelser af Auktioner over alle Slags Varer, og ligesaa bange man før var for at sælge, ligesaa ængstelig er man nu for at blive af med sine Varer. Den rigtigste Aarsag dertil er upaatvivleligt Pengemangelen, som med hver Dag bliver føleligere. J Boutikerne ere adskillige Varer, saasom Sirtser og andre Tøier, faldne betydeligen i Prisen. Sirts, som man for nogle Uger siden lod sig betale med 42 Rdlr., sælger man nu for 22 Rdlr., og Kiøberen har altsaa reent ud tabt 20 Rdlr. paa hver Alen. - Maatte nu ogsaa den Landet hærende Prangeraand, faae sit Banesaar, thi den er snart grændse og mageløs. Hver Dag formeres Fløkken, hvorved Alting igien op skrues, og Borgeren maa med Harme see Fødevarer at slæbes hans Dør forbi, uden at kunne faae dem. Op kiøberne og deres Patroner, der med et Smiil i Skiæg ger høre disse Veeklager, have Bønden saa fast i deres Kløer, at Svaret, naar andre Folk spørge om Prisen, sædvanlig lyder saaledes: Hæhr, Vi vee et idde; Hæhr Vi keer vus idde om et." Saa bange ere de Stakler blevne for at forsælge sig, og næsten kan Man ikke fortænke dem, saalænge Opkiøberne have frit Spillerum og der ikke holdes en alvorlig Klappejagt efter disse de fordærveligste Dagdrivere. Utallige ere de Vidnesbyrd om denne Landeplage, som lyde fra den ene Ende af Landet til den anden. - Ogsaa Pugeriet - meldes fra Helsingøer - tager til her, især Smørpugernes Antal og til Handelen uberettigede Personers." - Ved Kallundborg i Sielland er i disse Dage ved Toldvæsenets Opmærksomhed anholdt til Konfiskation noget Smør og Æg, som af en Landpranger der i Egnen var opkiøbt. - Hr. M. C. Matzen klager i Aalborg Aviser over, at Tilladelsen til Torvedages Oprettelse i Thisted, er bleven uden Virkning. "Enhver vil troe - siger han - at Thyland er Canaans Land; nei det vrimlet alt for fuldt af Landprangere, hvoraf der ere flere end Dage i Aaret; der ere Overlandprangere der eie store Sædegaarde, ja selv Proprietairer m. fl. benytte sig af Prangerie. Der gives, efter Rygte, en Overlandpranger, som har budet 12000 Rdlr. til En, for at gaae Soldat for hans Søn, saadanne Overpranget: gives der i Thye, og formodentlig er det dem, som afholde Bønderne fra at komme til Torv i Thisted. Underprangerne løb først i August med Vægten under Armen og opkiøbte alt Smørret og Ulden; Smørret bød de 4 a 5 Rdlr. for Pundet, og Ulden bød de 18, 20 og 24 Rdlr. for Pundet." - Politiet i Christiania har og fundet sig foranlediget til at gientage de forhen givne Forbud, imod paa Landet at opkiøbe eller udenfor Byen og forinden Bonden kommer til Torvet, at afhandle ham sine Varer.